Live 1 i 2
Live 1 i 2 je uživo album sarajevske pop grupe Hari Mata Hari. Objavila ga je izdavačka kuća Extra Music iz Živinica u dvostrukom CD izdanju 2009. godine. Pjesme na ovom albumu preuzete su sa sarajevskog koncerta grupe Hari Mata Hari, koji je održan 25. 11. 2004. u Olimpijskoj dvorani Zetra. Sadrži 37 pjesama, koje predstavljaju pregled nekih od važnijih radova snimljenih tokom više od dvije decenije uspješne karijere grupe Hari Mata Hari. Na njemu su zastupljene življe plesne pop pjesme i balade, sa primjesama bosanskohercegovačke narodne muzike, počevši od pjesme "Poletjela golubica" koju je Hajrudin Varešanović snimo sa pop rok grupom Zov 1979. godine, pa do najnovijih pjesama. Ovaj dvostruki CD objavljen je iste godine kao i njihov studijski album pod nazivom "Sreća".